**\*\*\*Când Soarele se stinge**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când Soarele se stinge

În seară și tăcere,

În valurile-n sânge

Și-n undele de miere

Privind orânduirea

Din veșnicie pusă

Mă-ncearcă tânguirea

Ca muzică hindusă.

De ce-i impus să-mi știe

Apusurile soarta

Și nu doar ziua vie

Ce vraiște-i cu poarta?

De ce nu-i doar lumină

C-o mărunțică umbră

Dar și dureri de tină,

Dar și o noapte sumbră?

Ușor ca fluturașul

Să mă-nvârtesc prin aer

Iar împrejur imașul

Fără un pic de vaier,

O viață numai justă

Și fără cotitură

Cu existența-ngustă

Și plină de căldură.

Dar ziua zarea-și pierde

Și noaptea vine oarbă

Că nu mai simt de-i verde

Imperiul de iarbă.

Dispare „prea departe”

Și nu mai este „lângâ”

Ca-ntr-o banală moarte

Mă aflu-atât de singur.

Cătând ceva prin mine

Simt că mă iau fiorii

Și vreau iarăși lumine

Visând din groază zorii...

Când aștrii înfloriră

Cu doruri pentru vise

Iar vise auiră

Prin locuri interzise

Socot c-uimirea stele

Prea multe pentru minte

Și gândurile mele

Rămân fără cuvinte.

Mă dor căderi pe drepte

Și tremur de-nălțime

Căci cine-o să-mi accepte

Condiții de micime?

Mă-ncântă Universul

Cu taine peste taine

Și se dorește mersul

Spre neștiute craine.

Aș vrea atât de multe

Eu ca să aflu încă

Din ușurinți inculte

Spre o gândire-adâncă.

Și-am înțeles deodată

Că-s numai o-nchisoare

Ce tot zâmbea bogată

C-obloanele spre Soare.

În îndărătul ușii

Eram cuprins de frică

În rituri și cătușe,

În sine și nimică.

Numai în neagra noapte

Prudent ca șobolanul

Mai ies la libertate

Ca să-mi ucid dușmanul.

Care c-obișnuința

Purtării „cum se cade”

Mi-a sugrumat Credința

Lăsând-o fără roade.

Victor Bragagiu